آسوشیتد پرس، لیبریا بایراقلی «پاسیفیک زیرکون» آدلی نفت گمیسینین، دونن گئجه عمان سولاریندا ایکن بومبا یوکلو اینسانسیز هاوا آراجی ایله وورولدوغونو بیلدیردی.
گمینین، اسرایئللی میلیاردر ایدان اوفره عاید اولدوغو بیلدیریلیر.
اورتادوغودااسرائیل و ایران آراسیندا گرگین‌لیک آرتارکن، داها اؤنجه بؤلگه‌ده اسرائیله باغلی گمیلره اینسانسیز هاوا آراجلاری ایله سالدیری تشکیل ائدیلمیشدی.
تل آویو، سالدیریدان ایرانی سوروملو توتدو.
اسرائیل اوردوسو رادیوسونون خبرینه گؤره، اسرائیل حربی مقاملاری، "سالدیرینین آرخاسیندا ایرانین اولدوغونو و حادثه‌نین ایرانین قطرده گئچیریله‌ن دونیا کاپینا موداخیله گیریشیمی اولدوغونو" ادعا ائتدی.
اسرائیلین بو سوچلاماسی ایله باغلی ایران هله‌لیک بیر آچیقلاما وئرمه‌دی.
